**2.A - PODKLADY NA SAMOŠTÚDIUM OD 27.4.2020 DO 30.4.2020**

**,,Správne sa posadíme, nohy na zem položíme.**

**Stolička zasunutá, oba lakte na stole musia byť.**

**Nechceš predsa do čítanky či písanky nosom ryť!“**

**SLOVENSKÝ JAZYK A LITERATÚRA, VYV, PVO:**

Projekt VČELIE SPOLOČENSTVO

Na kancelársky papier alebo na výkres urobte projekt o včelách. Využite svoju fantáziu, tvorte, napíšte

do projektu aj niekoľko informácii o včelách, nakreslite, nalepte, dotvorte obrázkami. Nezabudnite *na názov* Vášho projektu. Spomeňte si, čo všetko sme sa učili o včelách  na hodinách PVO a o tvorbe projektu. Môžete si pomôcť aj s učebnicou PVO, encyklopédiami, internetom, časopisom....

Podnety a nápady, ako projekt môže vyzerať, nájdete aj kliknutím na link: <https://www.google.com/search?q=projekty+o+v%C4%8Del%C3%A1ch&tbm=isch&ved=2ahUKEwix18PB6P3oAhWLDuwKHZqDDcYQ2-cCegQIABAA&oq=projekty+o+v%C4%8Del%C3%A1ch&gs_lcp=CgNpbWcQAzICCAA6BggAEAcQHjoGCAAQBRAeUPUEWIgaYJQiaAFwAHgAgAGtAYgBswOSAQMwLjOYAQCgAQGqAQtnd3Mtd2l6LWltZw&sclient=img&ei=tiehXrEki52wB5qHtrAM&bih=657&biw=1366>

**ČÍTANIE:**

Prečítajte si ľubovoľný text z knihy, ktorú máte doma k dispozícii. (Ak nemáte knihu, pokojne si prelistujte čítanku od začiatku roka a vyberte text, ktorý sme už čítali dávnejšie). Text si prečítajte. Dbajte na správnosť čítania, intonáciu, pauzu, dýchanie, artikuláciu a nezabúdajte aj na dramatizáciu 😊 V zošite, ktorý používame na hodinách čítania, urobte záznam o čítaní každý deň. (Dátum a názov textu, ktorý ste čítali).

**MATEMATIKA:**

Na kancelársky papier vymyslite pracovný list z matematiky. Aspoň 4 cvičenia z príkladov, ktoré sme už v škole počítali. Môžete využiť sčítanie a odčítanie do 100, porovnávanie, číselný rad, čítanie a písanie čísel, geometriu, rozklad čísel na jednotky a desiatky, číselnú os, slovné úlohy... Ako vzor Vám môže poslúžiť pracovný zošit z MAT. Úlohy môžu byť zapísané ako príklad v zošite alebo vložené do rôznych obrázkov, napr. číselný rad zapísaný do kreslenej húsenice..... Využite svoju úžasnú fantáziu 😊. PL si uložte doma, keď sa vrátime do školy, budem vaše práce zbierať. Kto má prístup k internetu, prácu môže aj odfotiť a poslať na môj Messenger.

**Zošity s vypracovanými zadaniami, pracovné zošity s vypracovanými zadaniami a projekty starostlivo uschovajte!**

Milí žiaci !

Vaše doterajšie ,,domáce učenie“ bolo skvelé. Ste šikovní a pracovití ako včeličky. Verím, že to spoločne zvládneme aj naďalej. Teším sa na Vaše práce a na naše spoločné videohodiny.

Ďakujem rodičom za ich skvelú pomoc a spoluprácu.

Kontaktovať sa budeme naďalej telefonicky, Messengerom , na FB stránke 2.A ZŠ Švedlár a videohovorom. Vždy v pondelok o 10.00 hod si môžete vyzdvihnúť vytlačené zadanie u vedenia školy. ***Rúška, rukavice a dodržiavanie vzdialenosti sú podmienkou.***

Môžete si učivo precvičovať v pracovných knihách, ktoré ste si zakúpili (Domáce precvičovanie) a na web stránkach:

<https://www.sdetmi.com/podujatia/detail/63471/online-portaly-zdarma-pre-skolakov-pocas-koronavirusu>,

<https://www.gramar.in/sk/>,

<https://www.matika.in/sk/> .

Vaša triedna učiteľka 😊

**PODKLADY NA SAMOŠTÚDIUM OD 27.4.2020 do 7.5.2020 ( ÚLOHY NA DVA TÝŽDNE)**

**HUV**

Vašou úlohou bude zaspievať si s rodičmi alebo starými rodičmi, ak s nimi žijete v jednej domácnosti, ľubovoľné ľudové piesne. Zapíšte si aspoň dva názvy piesní, ktoré si zaspievate, do notového zošita. Ak notový zošit nemáte, vytvorte si slovníček na poznámky z HUV. Z piesní, ktoré si zapíšete a zaspievate, vytvoríme pri najbližšom stretnutí v škole knihu piesní 2.A.

**TEV**

Hrajte sa a športujte na dvore, v prírode. Ak máte možnosti, natočte video aktivít alebo sa odfoťte pri hrách. Pošlite mi to na Messenger😊

**VYV**

Úlohy VYV plníme v projektoch každý týždeň. Ak máte čas a chuť, môžete si čokoľvek tvoriť. Niektoré vaše ,,tvorky“ som už videla. Sú skvelé.! 😊 Odložte si všetky. Po návrate do ZŠ si z Vašich prác a výrobkov urobíme galériu.

Veľa bezpečnej zábavy želám 😊

**NÁBOŽENSKÁ VÝCHOVA 2.A**

**DESATORO**

**O čom hovorí Desatoro Božích prikázaní ?**

Desatoro hovorí o tom, ako sa ma človek správať, aby žil svoj život múdro, spravodlivo a dobre. Hovorí o tom, ako sa správať k Bohu, k sebe a ostatným ľuďom.

**Desatoro Božích prikázaní**

1. Ja som Pán, tvoj Boh! Nebudeš mať okrem mňa iných bohov, ktorým by si sa klaňal.

2. Nevezmeš Božie meno nadarmo.

3. Pamätaj, že máš svätiť sviatočné dni.

4. Cti svojho otca a svoju matku.

5. Nezabiješ.

6. Nezosmilníš.

7. Nepokradneš.

8. Nebudeš krivo svedčiť proti svojmu blížnemu.

9. Nebudeš žiadostivo túžiť po manželke svojho blížneho.

10. Nebudeš túžiť po majetku svojho blížneho.

Urob si desať kartičky a na každú napíš jedno prikázanie DESATORA.

**DOPRAVNÁ VÝCHOVA 2.A**

FILIP SPOZNÁVA DOPRAVNÉ ZNAČKY

**Výstražné** dopravné značky upozorňujú na nebezpečenstvo.

**Zákazové** dopravné značky nám ukladajú zákazy a obmedzenia.

**Príkazové** dopravné značky nám ukladajú určité príkazy.

1. Aké dopravné značky sú v okolí vášho bydliska ?

2. Nakreslí nejakú dopravnú značku a zistí si jej správne pomenovanie v učebnici, v encyklopédii alebo na internete.